רוברט גרין

רוברט פול גרין (באנגלית: Robert Paul Green; נולד ב-18 בינואר 1980) הוא כדורגלן עבר אנגלי ששיחק בעמדת השוער בנבחרת אנגליה.

קריירה
גרין נולד צ'רטסי  שבסארי. הוא החל את דרכו בקבוצת הנוער של נוריץ' סיטי, והצטרף לקבוצה הבוגרת בשנת 1996, שם שימש כשוער המחליף במשך 5 עונות, אך כמעט ולא קיבל דקות משחק. בעונת  החל לבסס את מעמדו כשוערה הראשון של הקבוצה עם עזיבתו של אנדי מרשל. בעונת  היה גרין לאחד משחקני המפתח בזכייתה של נוריץ' באליפות ליגת המשנה האנגלית, אך הקבוצה נשרה מן הפרמייר ליג לאחר עונה אחת בלבד.

באוגוסט 2006, עבר גרין לווסטהאם יונייטד תמורת שני מיליון ליש"ט, וחתם על חוזה לארבע שנים. את בכורתו בקבוצה ערך בהפסד 1–0 לטוטנהאם הוטספר באוקטובר 2006.

ביוני 2012, סיכם גרין על הצטרפותו לקווינס פארק ריינג'רס בהעברה חופשית החל מה-1 ביולי 2012.

ב-6 ביולי 2016 חתם גרין על חוזה לעונה אחת בקבוצת לידס יונייטד. ב-27 באוגוסט 2017 חתם גרין בהאדרספילד טאון.

ב-26 ביולי 2018 חתם גרין על חוזה לעונה אחת בקבוצת צ'לסי.

ב-31 במאי הודיע על פרישה ממשחק פעיל.

נבחרת אנגליה
גרין זומן על ידי מאמנה של נבחרת אנגליה סוון-יוראן אריקסון לסגל הלאומי לקראת מונדיאל 2006, אך הוחלף לבסוף בסקוט קרסון בעקבות בקע במפשעה. לאחר פציעתו של כריס קירקלנד במשחק הידידות נגד נבחרת צרפת, זומן גרין בשנית לסגל הנבחרת על ידי מאמן הנבחרת פאביו קאפלו, במונדיאל 2010 שימש שוער ראשון במשחקה הראשון של אנגליה נגד ארצות הברית אולם בעקבות שער שנגרם מטעות שלו כששמט בעיטה פשוטה של קלינט דמפסי הוא הודח מעמד השוער הראשון במשחקים הבאים של אנגליה לטובת דייוויד ג'יימס.

קישורים חיצוניים

הערות שוליים

שוערי כדורגל אנגלים
כדורגלני נוריץ' סיטי
כדורגלני וסטהאם יונייטד
כדורגלני קווינס פארק ריינג'רס
כדורגלני לידס יונייטד
כדורגלני האדרספילד טאון
כדורגלני צ'לסי
כדורגלני נבחרת אנגליה
כדורגלנים אנגלים
כדורגלני מונדיאל 2010
כדורגלני יורו 2012
אנגלים שנולדו ב-1980